CELEX: 32021D0919
Language: hu
Date: 2021-06-07 00:00:00
Title: A Tanács (KKBP) 2021/919 határozata (2021. június 7.) a nukleáris terrorcselekmények visszaszorításáról szóló nemzetközi egyezmény egyetemessé tételéhez és tényleges végrehajtásához nyújtott uniós támogatásról szóló (KKBP) 2018/1939 határozat módosításáról

2021.6.8.   
               
               
                  HU
               
               
                  Az Európai Unió Hivatalos Lapja
               
               
                  L 201/27
               
            
         A TANÁCS (KKBP) 2021/919 HATÁROZATA
         (2021. június 7.)
         a nukleáris terrorcselekmények visszaszorításáról szóló nemzetközi egyezmény egyetemessé tételéhez és tényleges végrehajtásához nyújtott uniós támogatásról szóló (KKBP) 2018/1939 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. december 10-én elfogadta a (KKBP) 2018/1939 határozatot (1).
                  
               
                     (2)
                  
                  
                     A (KKBP) 2018/1939 határozat a 3. cikkének (3) bekezdésében említett finanszírozási megállapodás megkötésének napjától számított 36 hónapos végrehajtási időszakról rendelkezik az 1. cikkében említett tevékenységek vonatkozásában.
                  
               
                     (3)
                  
                  
                     Az ENSZ Kábítószer- és Bűnügyi Hivatala, illetve az ENSZ Terrorizmus Elleni Hivatala 2021. április 6-án, illetve 16-án – végrehajtó ügynökségi minőségében – az Unió felhatalmazását kérte a (KKBP) 2018/1939 határozat végrehajtásának 2022. november 30-ig történő meghosszabbításához a Covid19-világjárványból fakadó folytatódó kihívások miatt.
                  
               
                     (4)
                  
                  
                     A (KKBP) 2018/1939 határozat 1. cikkében említett tevékenységek folytatása bármely, pénzügyi forrást érintő következmény nélkül gyakorolható 2022. november 30-ig.
                  
               
                     (5)
                  
                  
                     A (KKBP) 2018/1939 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1939 határozat 5. cikkének helyébe a következő szöveg lép:
            
               
                  „5. cikk
                  Ez a határozat az elfogadásának napján lép hatályba.
                  Ez a határozat 2022. november 30-án hatályát veszti.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. június 7-én.
            
               
                  a Tanács részéről
               
               
                  az elnök
               
               F. VAN DUNEM
            
         
         
            (1)  A Tanács (KKBP) 2018/1939 határozata (2018. december 10.) a nukleáris terrorcselekmények visszaszorításáról szóló nemzetközi egyezmény egyetemessé tételéhez és tényleges végrehajtásához nyújtott uniós támogatásról (HL L 314., 2018.12.11., 41. o.).